Masovna tučnjava navijača u Zagrebu: Policija ih privela 25

Zagrebačka policija je zaprimila dojavu o neredima oko 15 sati. Svjedoci koji su se u tom trenutku našli kod Trešnjevačkog placa poslali su nam video masovne tučnjave. Bilo je i baklji...

<p><strong>POGLEDAJTE JAVLJANJE UŽIVO:</strong></p><p>Više ljudi potuklo se u nedjelju oko 15 sati na <strong>Trešnjevačkom placu</strong> u Zagrebu. Policija je dobila dojavu o masovnoj tučnjavi i odmah su izašli na teren.</p><p><strong>POGLEDAJTE VIDEO:</strong></p><p>- Postupanje je trenutno u tijeku i više informacija znat ćemo kasnije, poručili su nam iz zagrebačke policije.</p><p><strong>POGLEDAJTE VIDEO</strong></p><p>Svjedoci koji su se u tom trenutku našli kod placa poslali su nam video masovne makljaže. Letjeli su stolovi i stolice iz obližnjih kafića, a u jednom trenutku netko je zapalio i baklju. Policija je objavila kako su se potukli navijači.</p><p>Uoči nogometne utakmice između Lokomotive i Hajduka u nedjelju poslijepodne su se na zagrebačkoj Trešnjevci potukle dvije grupe navijača, nakon čega je policija privela 25 ljudi, od čega njih 20 iz gostujućeg kluba.</p><p>Policija je oko 15.15 sati zaprimila više dojava građana o tučnjavi dviju suparničkih grupa navijača na području Trešnjevke, a ujedno i o paljenju baklji te uništavanju inventara ugostiteljskog objekta.</p><p>POGLEDAJTE SNIMKU PRIVOĐENJA:</p><p>Pripadnici policije odmah su izišli na teren kako bi uspostavili red te još uvijek postupaju na mjestu događaja i utvrđuju sve okolnosti masovne tučnjave.</p><p>Snimke sukoba koje su objavili internetski portali pokazuju veću skupinu ljudi s kapuljačama od kojih neki bacaju stolice.</p><p>Prema neslužbenim podacima sukob je izbio u jednom trešnjevačkom kafiću u kojem je zapaljena baklja te uništen inventar, a zatim se preselio na ulicu.</p><p>Utakmica 29. kola Prve HNL Lokomotiva – Hajduk igra se u 19 sati na stadionu u Kranjčevićevoj.</p><p> </p>